दिनै इउपिपिएल दोलोआ बिजेपि-जिएसपि दोलोजों जथायै बिटिसि खुंथायखौ खुंनो आखायाव लाबायब्लाबो गोजोननाय एबा बर’ सुबुंनि गेजेराव मोखां गोजों जानाय नुनो मोननाय जायाखै। दिनैसिम सर्बानन्द सन’वाल सोरखाराव बिपिएफ दोलोनि साथाम मन्थ्रि दं । बिजेपि-बिपिएफ-अगप रायजो सोखाराव लोगो हिसाबै बिपिएफ दोलोआ 2021 मायथायनि एप्रिल दानसिम थागोन। बे लोगो जानानै थासेवबो बिजेपि दोलोआ बिपिएफ दोलोखौ नारगारनानै इउपिपिएल दोलोजों बिटिसि खुंथायाव लोगो जानाया फैगौ आसाम बिधान सभा बिसायख’थियाव बर’ सुबुंफोरखौ लानानै बिजेपि दोलोआ गोदान सानखान्थिनि दाजाब-दानख’ खालामनाय बादि मोन्दांदों।